ธอส.ช่วยผู้มีรายได้น้อยตามนโยบายรัฐจัดโครงการ“สินเชื่อบ้าน ธอส.ชีวิตมีสุข”
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า สำหรับแนวทางการดำเนินงานไตรมาส 2 ธนาคารยังคงให้ความสำคัญกับการสร้างโอกาสด้านที่อยู่อาศัยให้กับคนไทยโดยเฉพาะกลุ่มผู้มีรายได้น้อยสามารถเข้าถึงแหล่งเงินกู้เพื่อที่อยู่อาศัยอัตราดอกเบี้ยต่ำได้ง่ายขึ้น พร้อมเดินหน้ามาตรการสินเชื่อเพื่อลดความเหลื่อมล้ำ จึงได้เตรียมวงเงิน 5,000 ล้านบาท จัดทำ “โครงการสินเชื่อบ้าน ธอส. ชีวิตมีสุข”
16 เม.ย. 2558

นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า สำหรับแนวทางการดำเนินงานไตรมาส 2 ธนาคารยังคงให้ความสำคัญกับการสร้างโอกาสด้านที่อยู่อาศัยให้กับคนไทยโดยเฉพาะกลุ่มผู้มีรายได้น้อยสามารถเข้าถึงแหล่งเงินกู้เพื่อที่อยู่อาศัยอัตราดอกเบี้ยต่ำได้ง่ายขึ้น พร้อมเดินหน้ามาตรการสินเชื่อเพื่อลดความเหลื่อมล้ำ จึงได้เตรียมวงเงิน 5,000 ล้านบาท จัดทำ “โครงการสินเชื่อบ้าน ธอส. ชีวิตมีสุข”
อัตราดอกเบี้ยคงที่ 3.99% ต่อปี นาน 3 ปีแรก ปีที่ 4 จนถึงตลอดอายุสัญญากู้ กรณีลูกค้าสวัสดิการ คิดอัตราดอกเบี้ย MRR-1.00% ต่อปี กรณีลูกค้ารายย่อยทั่วไป คิดอัตราดอกเบี้ย MRR-0.50%ต่อปี กรณีซื้ออุปกรณ์หรือสิ่งอำนวยความสะดวกที่เกี่ยวเนื่องเพื่อประโยชน์ในการอยู่อาศัย คิดอัตราดอกเบี้ยเท่ากับ MRR (ปัจจุบันอัตราดอกเบี้ย MRR ธอส.เท่ากับ 6.850% ต่อปี) วงเงินให้กู้รายละ       ไม่เกิน 1.5 ล้านบาท วัตถุประสงค์ให้กู้เพื่อซื้อ ปลูกสร้าง ต่อเติม ขยาย หรือซ่อมแซมที่อยู่อาศัย และซื้ออุปกรณ์ฯ สามารถยื่นคำขอกู้ได้ตั้งแต่วันนี้ ถึงวันที่ 31 สิงหาคม 2558 และทำนิติกรรมภายในวันที่ 30 กันยายน 2558 หรือภายใต้กรอบวงเงินที่ธนาคารกำหนด    
ธนาคารมุ่งมั่นสร้างโอกาสให้ผู้มีรายได้น้อยได้มีที่อยู่อาศัยเป็นของตนเองตามนโยบายรัฐบาลเพื่อคืนความสุขให้ประชาชน “โครงการสินเชื่อบ้าน ธอส.ชีวิตมีสุข” นับเป็นอีกหนึ่งมาตรการสินเชื่อที่เปิดโอกาสให้ประชาชนสามารถขอสินเชื่อบ้านในอัตราดอกเบี้ยต่ำคงที่ระยะยาวได้นานถึง 3 ปี ซึ่งเป็นทางเลือกให้กับลูกค้าประชาชนได้ตัดสินใจซื้อที่อยู่อาศัยได้ง่ายยิ่งขึ้น